425 



V. Sammenligning med andre Fortegnelser. 



Den Nøiagtighed, der ifølge den i IV nævnte Beregning af de sandsynlige Feil maa 

 antages at tilkomme Observationerne, har bekræftet sig ved Positionernes Sammenligning 

 med yngre Kataloger, idet Afvigelsen fra disse næsten altid viser sig at være ganske 

 lille. Da det, imod hvad man var beretliget til at vente, saaes, at saagodtsom alle disse 

 Maskelyneske Stjerner allerede fandtes i Piazzis, Lalandes, Bessels og Argelanders For- 

 tegnelser, og det af en foretagen Sammenligning med Pladserne i disse Kataloger fremgik, 

 at ingen af de her omhandlede Stjerner er i Besiddelse af nogen betydelig Egenbevægelse, 

 kunde det vistnok ikke haabes, at en Opsogelse i andre Samlinger af Stjernepositioner 

 vilde frembringe noget andet Resultat. Dog har Forfatteren, for ogsaa at benytte de aller- 

 nyeste Fixstjerneobservationer, ikke forsomt den Ledighed, der tilbod sig, idet Observator 

 ved Kjøbenhavns Observatorium, Dr. Schjellerup, med megen Velvillie overlod ham Posi- 

 tionerne af 40 Stjerner, der henhørte til den Katalog, som i Aarene 1861, 1862 og 1863 

 er bleven udarbeidet af Iagttagelser med det nævnte Observatoriums Meridiankreds og senere 

 af Videnskabernes Selskab er foranstaltet udgivet i Trykken (»Stjernefortegnelse indeholdende 

 10000 Positioner af teleskopiske Fixstjerner imellem —15 og -f-tô Graders Deklination. . .« 

 af II. C. F. C. Schjellerup, 1864). Ligesom de fundne Afvigelser fra de tidligere Fortegnelser 

 i Almindelighed kun kunne bidrage til at styrke Formodningen om, at Maskelynes Pladser 

 fortjene en temmelig høi Grad af Tillid, saaledes har ogsaa den sidstnævnte Sammenligning 

 udviist en god Overensstemmelse mellem Maskelynes og disse hundrede Aar yngre Posi- 

 tioner; thi Forskjellen er paa en enkelt Undtagelse nær næslen forsvindende. Sammen- 

 ligningen er stedse foretaget ved at reducere Pladsen i nærværende Fortegnelse til Epochen 

 for den paagjældende Katalog, idet Præcessionen blev beregnet ved at tage Middeltallet af 

 de i begge Fortegnelser angivne Præcessioner og multiplicere med Intervallet, eller, naar 

 den ikke var givet i den anden Katalog, ved directe Bestemmelse efter Constanterne i 

 Tabulæ Begiomontanæ. Fortegnet for Afvigelsen er taget saaledes, som det udkommer, 

 naar Maskelynes Plads gjøres til Minuend i Differensen og saaledes, at Declinationerne 

 i de benyttede Kataloger først ere forvandlede til Nordpolardistancer. 



Resultaterne af de stedfundne Sammenligninger ere opførte i følgende Tavle. 



Vidensk Selsk Skr., b Hække, nalurvidensk og malliem. AfJ , G BJ. 



